AΣΚΗΣΕΙΣ ΣΤΗΝ ΕΝΟΤΗΤΑ 6

|  |  |
| --- | --- |
|  Ἔλαφος εὐμεγέθης ὥρᾳ θέρους  | Ένα μεγαλόσωμο ελάφι σε εποχή καλοκαιριού, |
| διψῶν παραγίνεται | καθώς διψούσε, φτάνει κοντά |
| ἐπί τινα πηγήν διαυγῆ καὶ βαθεῖαν | σε κάποια καθαρή και βαθιά πηγή  |
| καὶ πιών ὅσον ἤθελεν | και, αφού ήπιε όσο (νερό) ήθελε, |
| προσεῖχεν τῇ ἰδέᾳ τοῦ σώματος. | παρατηρούσε τη μορφή του σώματός του. |
| Καὶ μάλιστα μὲν ἐπήνει τὴν φύσιν τῶν κεράτων  | Και κυρίως επαινούσε τη φύση των κεράτων του |
|  ὡς κόσμος εἴη παντί τῷ σώματι.  | με την ιδέα ότι αυτά ήταν στολίδι για όλο το σώμα του. |
| Ἔψεγεν δὲ τὴν λεπτότητα τῶν σκελῶν | Αντίθετα, κατηγορούσε τα λεπτά του πόδια, |
| ὡς οὐχ οἵων τε ὄντων φέρειν πᾶν τὸβάρος. | επειδή, κατὰ τη γνώμη του, δεν μπορούσαν να αντέξουν όλο το βάρος του. |
|  Ἐν ὧ δὲ πρὸς τούτοις ἦν, | Και ενώ ασχολούνταν με αυτά, |
| ὑλακή τε κυνῶν αἰφνιδίως ἀκούεται  | ξαφνικά ακούγεται γάβγισμα σκυλιών  |
| καὶ κυνηγέται πλησίον. | και κυνηγοί κοντά. |
| Ὁ δὲ ὥρμα πρὸς φυγήν  | Αυτό ορμησε για να ξεφύγει, |
| καὶ μέχρις ὅπου διὰ πεδίου ἐποιεῖτο τὸν δρόμον, | και όσο έτρεχε σε πεδινό έδαφος, |
| ἐσώζετο ὑπὸ τῆς ὠκύτητος τῶν σκελῶν. | σωζόταν από την ταχύτητα των ποδιών του.  |
| Ἐπεὶ δὲ εἰς πυκνήν καὶ δασεῖαν ὕλην ἐνέπεσεν, | Όταν όμως έφτασε σε πυκνό και φουντωτό δάσος, |
| ἐμπλακέντων αὐτῷ τῶν κεράτων ἑάλω, | επειδή του μπλέχτηκαν τα κέρατα, παγιδεύτηκε |
| πείρᾳ μαθὼν  | και έμαθε από την εμπειρία |
| ὅτι ἄρα ἄδικος ἦν τῶν ἰδίων κριτὴς | ότι πράγματι ήταν άδικος κριτής των ατομικών του γνωρισμάτων, |
| ψέγων μὲν τὰ σώζοντα, | Κατηγορώντας αυτά που το έσωζαν, |
| ἐπαινῶν δὲ τὰ προδόντα αὑτόν. | Επαινώντας όμως αυτά που το πρόδωσαν. |

1. Μελετώντας τη μετάφραση του μύθου του Αισώπου να βρείτε λέξεις ή εκφράσεις του κειμένου που αναφέρονται ή σχετίζονται : α) με ζώα (είδος, μέρη του σώματος, φωνή, χαρακτηριστικές ιδιότητες κλπ), β) με τη μορφολογία του εδάφους και τη βλάστηση, γ) με τη σωτηρία ή την καταστροφή του ελαφιού, δ) με τη διατύπωση θετικών ή αρνητικών κρίσεων .
2. Να κλίνετε τα παρακάτω ουσιαστικά: ἀγγεῖον, μᾶζα, τοξότης, πλανήτης.
3. Να κλίνετε τον Ενεστώτα και τον Μέλλοντα (της Οριστικής) των ρημάτων: σώζω, προσέχω, ψέγω.

ΠΡΟΣΟΧΗ:

Να γράψετε τις απαντήσεις στο τετράδιό σας. Θα τις εξετάσουμε μαζί στο επόμενο μάθημα (δεν θα τις στείλετε στην e-class).